Diari Oficial de la Generalitat Valenciana


Sumari del DOGV 5629, del 30-10-2007 (2007/12475)

Assumpte civil 000761/2007. Notificació de la sentència a Valencia Tourist, SL.
-------------------------------------------------------------------------------

### Dades del document

Número de DOGV
:   5629

Data del DOGV
:   30-10-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/12002


Data del document
:   20-09-2007

Organisme emissor
:   Jutjat de Primera Instància Número 17 de València

Tipus de document
:   Edicte

Descriptors 

:   * sistema judicial

Assumpte civil 000761/2007. Notificació de la sentència a Valencia Tourist, SL.  
 [2007/12273]  
Assumpte civil 000761/2007  
Part demandant: Pedro Vila Belda Martí.  
Part demandada: Valencia Tourist, SL.  
Sobre: desnonament per falta de pagament més reclamació de rendes.  
En el judici a què es fa referència, s'ha dictat la resolució que té el text literal següent:  
«Sentència número 184/2007  
Jutge que la dicta: Paulino Fernández Cava.  
Lloc: València.  
Data: 19 de setembre de 2007  
Paulino Fernández Cava, magistrat jutge del Jutjat de Primera Instància número 17 de València, ha dictat les actuacions de judici verbal de desnonament número 761/2007, en les quals ha sigut part demandant Pedro Vila-Belda Martí, representat pel procurador Ricardo Martín Pérez i amb la direcció lletrada de l'advocat Ramón Miñana Anao, i part demandada Valencia Tourist, SL, declarada en rebel·lia; i en atenció als següents:  
Antecedents de fet  
Primer. El procurador Ricardo Martín Pérez, en la representació que s'ha dit, va presentar la demanda de judici verbal de desnonament per falta de pagament i la reclamació de quantitat contra la demandada exposada en l'encapçalament, que per torn de repartiment va correspondre a este Jutjat, on va ser registrada com a judici verbal de desnonament número 761/2007. Després d'al·legar els fets i els fonaments de dret que va estimar que eren d'aplicació al cas, acabava sol·licitant el desnonament de la demandada, la condemna a pagar a l'actor la quantitat de 3.306 i les que es produïsquen i al pagament de les costes processals.  
Segon. Admesa a tràmit la demanda, es va convocar les parts a judici i es va assenyalar el dia de hui per a celebrar-lo a la sala de vistes del jutjat. S'advertia en la citació a la part demandada que, si no compareixien a la vista, es declararia el desnonament sense cap altre tràmit.  
Tercer. La demandada no va comparéixer a l'acte del judici, per la qual cosa va ser declarada en rebel·lia (article 442.2 de la LEC).  
Compareguda la part actora, es va ratificar en la seua demanda, i va aclarir que, com a conseqüència d'impagaments posteriors (mesos de juliol, agost i setembre) la quantitat que devia l'arrendatària en la data del judici era de 6.612 euros.  
Practicada la prova proposada i admesa, van quedar les actuacions concluses per a sentència.  
Fonaments de dret  
Primer. Com que no ha comparegut la part demandada a l'acte de la vista, per aplicació de l'article 440.3 de la Llei d'Enjudiciament Civil, ha de declarar-se el desnonament sense més tràmits.  
Es reclama, a més a més, la condemna de la demandada a pagar la quantitat de 6.612 euros per rendes impagades. La part actora ha demostrat l'obligació de la que resulta este deute, aportant el corresponent contracte d'arrendament (document núm. 2 de la demanda).  
El pagament, com a fet extintiu de l'obligació (art. 1156 del Codi Civil), ha de ser provat per la part demandada (art. 217.2 de la LEC). La part demandada no ha provat el pagament de les quantitats reclamades por la qual cosa, en conseqüència, també la reclamació pecuniària ha d'estimar-se.  
Segon. Per aplicació de l'article 394 de la Llei d'Enjudiciament Civil, les costes processals han d'imposar-se a la part demandada.  
Pel que s'ha exposat i en nom de sa majestat el rei (art. 117.1 de la Constitució), decidisc:  
Que estime la demanda formulada pel procurador Ricardo Martín Pérez i declare resolt el contracte d'arrendament que es va cloure entre estos litigants, el dia 31 de març de 2006, sobre l'habitatge siti a València, carrer de l'Escultor Vicente Beltrán Grimal, número 23-5-20 i plaça de garatge número 66 del mateix edifici. Acorde el desnonament de la demandada, Valencia Tourist, SL, del citat habitatge i la plaça de garatge i condemne així mateix la citada demandada a pagar al demandant, Pedro Vila-Belda Martí, la quantitat de 6.612 euros amb els interessos legals i al pagament de les costes processals produïdes per este judici.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs es prepararà mitjançant un escrit presentat en este Jutjat en el termini de cinc dies hàbils comptador des de l'endemà de la notificació, limitat a citar la resolució apel·lada i on es manifeste la voluntat de recórrer, amb expressió dels pronunciaments que impugna (article 457.2 LECn).  
Esta és la meua sentència, que pronuncie, mane i firme».  
Atés que es desconeix el domicili o la residència actual de la part demandada, per provisió de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte al tauler d'anuncis del Jutjat, i també la seua publicació en el Diari Oficial de la Comunitat Valenciana per a dur a efecte la diligència de notificació de sentència al demandat, Valencia Tourist, SL, que es troba en parador ignorat.  
València, 20 de setembre de 2007.- El secretari judicial: César Manuel Barona Sanchis.